open-index/open-wikipedia-markdown huggingface dataset:
Balham (London)

**Balham** () er et område i Wandsworth i sørlige London. Det er et forstadsområde innenfor indre London, mellom Tooting og Clapham, med mange viktorianske terrassehus. Stedet er populært som område og boligprisene i området er høye.

## Historie
Stedet ble etablert en gang på 700-tallet i angelsaksisk tid som *Baelgenham*. Det daværende stedsnavnet hadde antagelig en betydning i retningen av «rund eller avrundet inngjerding» da skogen dekket det meste av området. Balham Hill og Balham High Road følger den romerske veien Stane Street, som gikk til Chichester og nå inngår i A24. På 1600-tallet ble det omtalt på kart som Ballam, Balham Hill eller Balham Manor. Landsbyen lå da i sognet Streatham. Det forble en ubetydelig grend fram til midten av 1770-tallet da de første store husene for rike londonborgere begynte å komme på Balham Hill. Utviklingen til det moderne Balham begynte etter at Balham stasjon ble åpnet i 1856.

Siden 1950-tallet har Balham vært et tyngdepunkt for det polske samfunnet i London. *White Eagle Club* er et aktivt polsk samfunnshus, med tradisjonell dansekveld på lørdager som trekker mennesker fra hele byen. På den andre siden av veien fra klubben ligger en katolsk kirke hvor polsk er liturgisk språk. Andre nasjonaliteter som er sterkt representert i området er somalere, pakistanere og brasilianere.

## Referanser


## Eksterne lenker

* «Balham» i *[[Domesday Book]]*
Fylkesvei 5712

**Fylkesvei 5712** (**Fv5712**) går mellom Lågeide og Berle i Bremanger kommune.

Frem til 2019 hadde veien betegnelsen fylkesvei 575 (Sogn og Fjordane).

## Kommuner og knutepunkter

* Berletunnelen (860 m)

## Referanser




## Eksterne lenker
* Vegvesenets vegkart 
*
Alexander Aas

**Hendrik Alexander van es Aas** (født 14. september 1978 i Skien) er en norsk tidligere fotballspiller. Han spilte for Odd Grenland, Strømsgodset og danske Odense BK.

Aas har åtte  og en rekke kamper for aldersbestemte landslag. Han spilte midtstopper eller høyreback.

## Klubbkarriere
### Odd Grenland
Aas vokste opp i Skien med norsk mor og nederlandsk far og spilte aldersbestemt fotball for Skiens Grane. Han gikk til Odd i 1995 og debuterte for klubben på seniornivå som 17-åring i 1996. Odd spilte på denne tiden i 1. divisjon, og da de i 1998 vant divisjonen og rykket opp, var Aas etablert på laget. Han spilte høyreback og vakte oppsikt i Fotball-Norge på grunn av sine lange innkast. 9 av Odds 42 mål i debutsesongen i eliteserien i 1999 kom etter innkast fra Aas. I den påfølgende sesongen var han med på å vinne cupen for Odd, og han ble i klubben til og med 2004-sesongen.

### Odense
I januar 2005 var Aas kontraktsløs, og han valgte da å gå til den danske klubben Odense framfor å skrive ny kontrakt med Odd. I Danmark ble Aas omskolert til midstopper, og han spilte for klubben i to år.

### Strømsgodset
Før 2007-sesongen kjøpte Strømsgodset, som var nyopprykket i eliteserien, Aas fra Odense. Strømsgodset har for det meste brukt ham som midtstopper, men han har også spilt noe høyreback. Fra og med 2008 var Aas kaptein for Strømsgodset, og han gjorde seg bemerket høsten 2009 da han på eget initiativ gikk inn for å kutte lønna si med 35 prosent for å hjelpe klubben økonomisk. Han var med å vinne cupen for klubben i 2010. På grunn av en kneskade la han opp etter 2012-sesongen og begynte å arbeide i Strømsgodsets administrasjon.

## Landslagskarriere
Aas debuterte for det norske A-landslaget 21. januar 2001 i en privatlandskamp mot Sør-Korea. Han har fått totalt åtte kamper med flagget på brystet i perioden 2001–2004. Han har også spilt for Norges U17, U18 og U21-landslag.

## Referanser




## Eksterne lenker
*
Lola – nattens dronning

***Lola – nattens dronning*** er en tysk dramafilm fra 1981 regissert av Rainer Werner Fassbinder. 

## Handling
*Lola – nattens dronning* finner sted i 1957 i en spissborgerlig bayersk småby. Godene er fordelt mellom byens ledende folk, og man arbeider til fordel for sin egen velstand hånd i hånd og alle er fornøyde. Borgermesteren, politipresidenten, bankdirektøren og bygningsentreprenøren «Schuckert» møtes regelmessig i stedets bordell, «Villa Fink». Idyllen blir ødelagt da en by bygningsbyråd, «Herr von Bohm», inntar sitt kontor i rådhuset. Han er korrekt og ubestikkelig, og gjennomskuer raskt forretningene mellom byens ledende folk. Han er først innstilt på samarbeid, og resonnerer at også vanlige folk tjener på Wirtschaftswunder. Hans holdning endrer seg markant etter at hans sarte kjærlighet «Marie-Luise» blir presentert for ham i bordellet som «Lola», byens skarpeste hore og Schuckerts personlige eiendom. Bohm blir fullstendig demoralisert, og fortvilet begynner han å samle materiale mot Schuckert for å ødelegge ham. Men ingen ønsker å endre på status quo, ikke engang pressen interesserer seg. Og ved slutten av filmen er alle, inkludert Bohm, integrert i systemet. Schuckert gir ham Lola som bestikkelse, Lola blir den nye sjefen for bordellet og de gamle forretningene fortsetter.

## Medvirkende
* Barbara Sukowa: Lola
* Armin Mueller-Stahl: von Bohm
* Mario Adorf: Herr Schuckert
* Rosel Zech: Frau Schuckert
* Matthias Fuchs: Esslin
* Helga Feddersen: Frau Hettich
* Karin Baal: Lolas Mutter
* Elisabeth Volkmann: Gigi
* Ivan Desny: Wittich
* Karl-Heinz von Hassel: Timmerding

## Priser

* 1982: Filmband in Gold for beste mannlige hovedrolle (Armin Mueller-Stahl) og beste kvinnelige hovedrolle (Barbara Sukowa); Filmband in Silber i kategorien beste spillefilm

## Referanser


## Eksterne lenker
*
Fylkesvei 5716

**Fylkesvei 5716** (**Fv5716**) går mellom Kråkeneset og Raudeberg i Kinn kommune.

Frem til 2019 hadde veien betegnelsen fylkesvei 600 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Tennis under sommer-OL

**Tennis under sommer-OL**. Tennis var med på det olympiske programmet for første gang i 1896 i Athen og var på programmet til og med OL 1924 i Paris. Tennis ble tatt inn på OL-programmet igjen i OL 1988 i Seoul.

## Medaljefordeling

## Eksterne lenker
* Resultater på Olympedia.org
Fylkesvei 632 (Sogn og Fjordane)

**Fylkesvei 632 i Sogn og Fjordane** (**Fv632**) gikk mellom Selje og Skårbø, og mellom Leikanger og Hoddevik i Selje kommune. Veien besto av to deltraséer uten direkte forbindelse.

2019 ble veien erstattet av fylkesvei 5752 og fylkesvei 5753.

## Kommuner og knutepunkter

*Endepunkt Børstholmen i Hoddevika
*Kommunal vei fra Drage til Indre Fure (4,1&nbsp;km)
* Dragseidet  Olavskrossen
* fra Dragesvingen til Honningsvåg (16,9&nbsp;km)
* fra Leikanger til  Åheim i Vanylven,  til Borgundvåg (6,0&nbsp;km)
----Forbindelse via  –  – 
----
* fra Selje til  Almenning i Vågsøy
*Endepunkt  Skårbø

## Referanser


## Eksterne lenker
* Vegvesenets vegkart
Fylkesvei 633 (Sogn og Fjordane)

**Fylkesvei 633 i Sogn og Fjordane** (**Fv633**) gikk mellom Honningsvåg og Dragesvingen, og mellom Borgundvåg og Leikanger i Selje kommune.

Traséer: Leikanger – Borgundvåg (6,0&nbsp;km), Dragesvingen – Honningsvåg (16,9&nbsp;km)

2019 ble veien erstattet av fylkesvei 5750 og fylkesvei 5751.

## Kommuner og knutepunkter

----

*Borgundvåg

## Referanser


## Eksterne lenker
* Vegvesenets vegkart
Slagene ved Rzjev

**Slagene ved Rzjev** er en generell betegnelse for de forskjellige offensivene fra sovjetstyrkene i perioden 8. januar 1942 til 22. mars 1943 for å erobre «lommen» ved Rzjev. På sovjetisk side ble området kjent som «kjøttkverna ved Rzjev» på grunn av de store tapene. Lommen ved Rzjev ble dannet etter slaget om Moskva og sovjetstyrkenes offensiv fra 5. desember 1941.
Maj Christin Stenersen Lund

**Maj Christin Stenersen Lund** (født 13. januar 1953) er en norsk politiker (SV).

Stenersen Lund var fylkesråd i Hedmark mellom 2003 og 2007. Hun har tidligere vært kommunepolitiker i Åsnes, men bor nå i Hamar. 

Hedmark SV valgte Christian Haugen som sin kandidat da nytt fylkesråd skulle settes sammen etter valget i 2007, og Stenersen Lund gikk derfor tilbake til fylkestinget, hvor hun i perioden 2007-2011 var SVs gruppeleder og komitéleder for videregående opplæring, kompetanse (og forskning), kultur (og idrett) og internasjonalt arbeid. Stenersen Lund var Hedmark SVs andrekandidat til fylkestingsvalget høsten 2011.

## Referanser


## Eksterne lenker
*
Fylkesvei 573 (Sogn og Fjordane)

**Fylkesvei 573 i [[Sogn og Fjordane]]** (**Fv573**) går mellom Kollsete og Bortne i Bremanger kommune. Veiens lengde er 6,6&nbsp;km.

Veien har blitt del av .

## Kommuner og knutepunkter

* Kollsete
* Holnestunnelen (ca. 400 m)
*Endepunkt Bortne

## Eksterne lenker

* Vegvesenets vegkart 
* Vegliste Sogn og Fjordane
Fylkesvei 5701

**Fylkesvei 5701** går mellom Valvikja og Hammarset på Askrova i Kinn.

Frem til 2019 hadde veien betegnelsen fylkesvei 551 (Sogn og Fjordane).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Oberkommando des Heeres

**Oberkommando des Heeres** var den tyske hærens overkommando fra 1936 til 1945. I teorien var Oberkommando des Heeres underordnet Oberkommando der Wehrmacht (OKW). Den faktiske situasjonen etter 1941 var imidlertid at OKW direkte kommanderte operasjoner på vestfronten, mens OKH kommanderte operasjonene på østfronten.

## Se også
* Tysklands generalstab
Jame Gumb

**Jame Gumb** (også kjent som **Buffalo Bill**) er en litterær person fra romanen *[[Nattsvermeren]]* av Thomas Harris og filmatisering av den der han fremstilles av Ted Levine. Navnet hans er egentlig James Gumb, men navnet hans ble stavet feil på fødselsattesten og han valgte senere å beholde navnet. 

## Biografi
:*Biografien baserer seg på bøkene av Thomas Harris og ikke filmatiseringen av dem.*

Gumb var en seriemorder som drepte overvektige kvinner for å flå huden slik at han kunne lage en «kvinnedrakt». Han trodde at han hadde kjønnsinkongruens, men var for psykologisk forstyrret til å få en kjønnsoperasjon. Romanen avslører at hans alkoholiserte mor forlot ham da han var barn og at han ble oppdratt av hans besteforeldre, som han senere dreper på impuls. 

Etter han slapp ut fra et rehabiliterings senter for ungdom, vervet han seg i marinen, der han hadde forhold til både kvinner og menn, der han også møtte Benjamin Raspail, en av Hannibal Lecters pasienter og ofre. Raspail forlot Gumb fordi han drepte en tilfeldig person og «gjorde ting» med huden. Gumb drepte også senere Raspails elsker, en norsk seiler som het Klaus, og laget et forkle av ham. 

Gumb begynte «Buffalo Bill» mordene med en venninne, Fredrica Bimmel , i et raserianfall. Hennes kropp var den tredje som ble funnet og den eneste han forsøkte å gjemme ved å synke henne i en elv.

Gumbs modus operandi var å kidnappe kvinner ved å spille hjelpeløs og spørre om hjelp til å bære noe inn i sin varebil hvorpå han overraskende slo dem bevisstløse. Når han hadde dem i huset sitt sultet ham de ut for å lettere kunne ta av huden, for så å drepe og flå dem. Han plasserte så en nattsvermer i munnen før han dumpet liket. Dette gjorde ham fordi han var fascinerte av metamorfosen de gjennomgår, noe han selv sterkt ønsket. Hans endelige plan var å lage en kvinnedrakt av huden fra ofrene sine. FBI økte intensiteten på jakten da senator Ruth Martins datter ble kidnappet av Gumb. Clarice Starling benyttet seg av Hannibal Lecters hjelp i jakten på Gumb da Lecter hadde tidligere møtt Gumb under sin behandlig av Raspail. Lecter gav aldri Starling direkte informasjon, men sublime hint om hans identitet. Den endelige ledetråden var at Lecter konkluderte med at Gumb begjæret, og retorisk spurte Starling hva man begjærer, for så å si at man begjærer det man ser hver dag. Slik forstod Starling at Gumb kjente sitt første offer Bimmel. Hun dro så til hjembyen og nærmest ved en tilfeldighet finner hun Gumb i huset til den tidligere arbeidsgiveren til Bimmel som har overtatt huset. Hun kjenner igjen nattsvermerne som Gumb har i huset og klarer å drepe Gumb.

## Inspirasjoner
Harris kan ha hatt mange inspirasjoner til Jame Gumb, og det er trodd at han har latt seg inspirere av disse fire:
* Ed Gein &ndash; drepte minst to kvinner og gravet opp flere for å lage en «kvinnedrakt».
* Ed Kemper &ndash; som i likhet med Jame Gumb drepte sine besteforeldre for «å se hvordan det føltes».
* Ted Bundy &ndash; benyttet samme modus operandi som Gumb ved å late som han var skadet for så og kidnappe sine hjelpere.
* Gary Heidnik &ndash; kidnappet fem kvinner og holdt dem som sexslaver.
Barkingside

**Barkingside** er et forstadsområde i distriktet Redbridge i æstlige London. Stiftelsen Barnardo's, som driver veldedighet til fordel for barn, ble grunnlagt i Barkingside i 1866, og dens nasjonale hovedkvarter ligger fortsatt der. En del av de eldste bygningene i Barkingside er Barnardos kapell, undergrunnsstasjonen som opprinnelig var en edvariansk jernbanestasjon, Holy Trinity Church (Treenighetskirken), som er datert fra 1840.

## Referanser
Underclass Hero

***Underclass Hero*** er det femte studioalbumet til det kanadiske rockebandet Sum 41. Det ble gitt ut 18. juni 2007 (i Japan) ved plateselskapet Island Records og distribuert internasjonalt ved Universal Records. Albumet er bandets første studioalbum uten den tidligere sologitaristen Dave Baksh. Musikalsk ligner *Underclass Hero* mer på albumet *[[Does This Look Infected?]]* som de ga ut i 2002 enn *[[Chuck]]* fra 2004 med et mer punkrock-preg enn det noe hardere, metal-pregede *Chuck*. Frontfigur Deryck Whibley uttalte at han mener at *Underclass Hero* er det beste albumet de har spilt inn så langt.

## Albumtittelen
Albumtittelen er inspirert av John Lennon's hit Working Class Hero. Grunnen til dette fortalte frontfigur Deryck Whibley i et intervju med Sun Media der han fortalte at Lennon var hans favorittkomponist.

## Sporliste

## Singler
Fra *Underclass Hero* er det gitt ut tre singler i tillegg til den politiske sangen «March of the Dogs» som ble gitt ut før albumet kom ut som en forhåndslytting til platen, der Deryck Whibley synger om sitt forhold til den daværende amerikanske presidenten George W. Bush.
# «Underclass Hero» – Gitt ut 15. mai 2007 
# «Walking Disaster» – Gitt ut 23. juli 2007
# «With Me» – Gitt ut 28. februar 2008.  Underclass Hero var den eneste singelen som kom inn på den amerikanske hitlisten Billboard Hit 100, der den nådde en 86.-plass som beste.

## Mottakelse
Albumet mottok noe blandet kritikk, og basert på 12 anmeldelser ved Metacritic fikk Underclass Hero en gjennomsnittlig poengsum på 50 (av 100).

Det amerikanske musikkmagasinet Spin Magazine ga albumet 3 stjerner (av 5) og uttalte: 

## Priser og plasseringer
* Første uke etter utgivelsen debuterte Underclass Hero på 7.-plass ved den amerikanske albumlisten Billboard Top 200 og på 1.-plass ved Billboards "Rock Album Chart", noe som er det høyeste posisjonen bandet har hatt ved den prestisjefylte hitlisten. Den toppet samtidig Billboards "Canadian Album Chart" samt Billboards "Alternative Album Chart", begge gangene for første gang i bandets historie.
* I 2008 ble Underclass Hero nominert til Rock Album Of The Year ved Juno Award, men de tapte for albumet "Them vs. You vs. Me" av bandet Finger Eleven.

## Salgstall

## Utgivelser

## Personell

**Sum 41**
* Deryck Whibley – ledende vokalist, rytmegitarist, pianist
* Steve Jocz – trommer
* Cone McCaslin – bass, backupvokalist

**Produksjon**
* Chris Lord-Alge – mixing
* Dan Chase – ekstra perkusjon
* Michael Railton – piano
* Deryck Whibley – produsent

## Referanser


## Eksterne lenker
* 
* 
* MTV News Interview
* Jam interview
* Best Buy DVD offer
L&L

**L&L SA** (Lafragette & Legier) er et konjakkhus. De ligger i byen Cognacs historiske sentrum. De vektlegger sin økologiske konjakk. 

## Historie
Selskapet L&L ble stiftet i 1984, for å produsere og distribere **Alizé**, deres blanding av konjakk og fruktsaft. Det ble stiftet av Jean-Paul og Marie-Claude Lafragette. Marie-Claude het Legier før de møtte hverandre, derav navnet. 

Huset har i dag ansvaret for den franske presidentens offisielle gave når han mottar statsbesøk. 

1. april 2005 kjøpte de aksjemajoriteten i konjakkhuset A. de Fussigny. 

I 2007 har det vært en del stridigheter i L&L. Huset eies av to familier; franske Lafragette (eier 49%) og amerikanske Kopf (51%), og Kopf ønsker å overta hele selskapet. Den ene familien har anklaget ledelsen for uregelmessigheter, og selskapet er under etterforskning.

## Utvalg
### Konjakk
* Eirik Blodøks VSOP
* Harald Haarfagre XO
* Haugesund Jubileums XO Cognac
* Lafragette Bons Bois XO
* Lafragette Grand Champagne XO
* Lafragette Fins Bois XO
* Lafragette Petite Champagne XO
* Lafragette Borderies XO
* Font-Borne Réserve Familiale 
* Font-Borne Tres Vieux 
De 5 Lafragette konjakkene representerer hvert sitt områder i regionen, og serien kalles «Les Crus de Cognac». 

### Andre drikker
* XO Beer – Øl iblandet 5% konjakk (XO), total alkoholprosent 8%
* Alizé – en blanding av pasjonsfrukt, appelsin, sitrusfrukt og konjakk (Alize Gold Passion, Alize Red Passion, Alize Wild Passion og Alize Bleu)
* Pineau des Charentes &ndash; rød og hvit 

## Eksterne lenker
* Offisiell hjemmeside &ndash; L&L 
* Offisiell hjemmeside &ndash; Lafragette
Sigismund von Braun

**Sigismund [[friherre|Freiherr]] von Braun** (født 14. april 1911 i Zehlendorf b. Berlin i Tyskland, død 13. juli 1998 i Bonn) var en tysk diplomat. Han var bl.a. ambassadør i Frankrike og statssekretær i Auswärtiges Amt fra 1970 til 1972.

Han var eldste sønn av den østprøyssiske godseieren, DNVP-politikeren og føderale landbruksministeren Magnus von Braun. Han var bror av romfartspionéren Wernher von Braun, og var far til politikeren Carola von Braun og kulturforskeren Christina von Braun.

Han meldte seg inn i NSDAP i 1939.

Han var statssekretær og FN-ambassadør etter krigen.

## Referanser


## Eksterne lenker
*
Russell-øyene

**Russell-øyene** er ei øygruppe i Sentralprovinsen i Salomonøyene i Stillehavet.

Gruppa består av øyene Pavuvu og Mbanika, samt drøyt femti mindre øyer (hvorav rundt 20 er bebodd), og ligger ca. 5 mil nord for Guadalcanal. Arealet er rundt 210 kvadratkilometer (dvs noe mindre enn Smøla). Folketallet er ca. 5000 (1990). Tidligere navn på øygruppa er Laube og Cape Marsh.

På øyene er det store områder med kokospalme-plantasjer. Palmene vokser mange steder heilt ned til vannkanten. Plantasjene, og dermed også store deler av Russell-øyene, er eid av private firmaer, noe som i stor grad begrenser allmennhetens adgang til øyene. 

Den største eieren var lenge (fra ca. 1910) det britiske selskapet Lever Brothers (som starta produksjonen av kjente såper som Sunlight og Lux, som Lilleborg eier i Norge.). Firmaet fusjonerte seinere til å bli det mer kjente Unilever.

Seinere overtok Russell Islands Plantations Estates Ltd (RIPEL) plantasjene. De seinere åra har det vært til dels harde arbeidskamper her. Bakgrunnen har blant annet vært oppsigelser på grunn av nye høstemetoder. Ettersom RIPEL eier områdene, fører oppsigelser til at arbeiderne også mister bolig og andre muligheter til livsopphold. Stridighetene har innbefatta langvarige streiker med over 1000 deltakere, slåsskamper med lokalt politi og okkupasjon av bedriftskontorene.

I Yandina, nord på Mbanika, er det en større kopra-fabrikk.

Pavuvu er den største av Russell-øyene, ca. 17 km tvers over.
Irwandi Yusuf

**Irwandi Yusuf** (født 2. august 1960 i Bireuen i Aceh i Indonesia) er guvernør i provinsen Aceh i Indonesia. Han ble valgt til vervet i desember 2006 som den første folkevalgte guvernør.

Yusuf var veterinær i utgangspunktet, men ble en av lederne for separatistbevegelsen GAM, som ble dannet i 1976. Da tsunamien traff Aceh-provinsen i jula 2004, sonet han en dom på sju års fengsel for oppvigleri. Flodbølgen traff fengselet og han klarte å flykte, og ble etter hvert deltaker i fredssamtalene som endte med en fredsavtale mellom sentralmyndighetene i Indonesia og geriljabevegelsen.  Avtalen ble undertegnet i august 2006, og i desember ble Irwandi Yusuf valgt til guvernør med 40% av stemmene i valget.  

I mars 2007 var Irwandi Yusuf vert da Norges statsminister Jens Stoltenberg da besøkte provinsen for å se på gjenoppbyggingsarbeidet. Norge har bevilget 300 millioner kroner av et fond på 650 millioner dollar som Verdensbanken forvalter til gjenoppbyggingen.

## Kilder
* Intervju i Frontline World
STIL

**STIL** er forkortelse for flere fleridrettslag

* Sandane Turn og Idrettslag
* Stryn Turn & Idrettslag
* Salhus Turn- & Idrettslag

## Se også
* Stil
Barnehurst

**Barnehurst** er en by og valgkrets i Bexley i sørøstlige London. Den er en forstad til hovedstaden, og ligger omkring tjue kilometer øst-sørøst for Charing Cross. Den er adskilt fra North Bexleyheath motorveien A220, Erith Road.

## Historie
Barnehursts stedsnavn har sin opprinnelse fra jernbanestasjonen, som ble oppkalt etter oberst Barne som eide en lokal eiendom, May Place House, og ikke minst var viseformann i jernbaneselskapet.

Byen ble utviklet først mot slutten av 1800-tallet. I 1881 ble området solgt i forbindelse med konstruksjonen av en jernbanelinje mellom Lewisham og Dartford, og da Barnehurst stasjon ble åpnet begynte man å bygge hus der. Boligområdet Barnehurst Estate ble utviklet i 1926, og flere boliger fulgte. 

Området var fra 1920 en del av Crayford i Kent. Siden 1965 har det tilhørt Bexley, og dermed Stor-London. 

Stedets eneste puben The Red Barn regnes som britisk og moderne jazzens fødested. George Webb, som bodde i Barnehurst, stiftet bandet The Dixilanders og spilte på puben etter den andre verdenskrig.

## Referanser


## Eksterne lenker
*History of Barnehurst
*Bexley Local Studies Note 14 'Barnehurst' – lokalhistorie
Barnes Cray

**Barnes Cray** er et område i Bexley i sørøstlige London. Det er lokalisert ved Stor-Londons grense mot grevskapet Kents distrikt Dartford og nordvest for denne. Det er et arbeiderklasse boområde grunnet at Barnes Cray ble industrialisert i siste halvdel av 1800-tallet med teglverk i innlandet, møller og brygger langs elven, og fabrikker langs jernbanen.

## Historie
Inntil viktoriansk tid var stedet en liten landsby omkring en kilometer fra Crayford, med bare seksten hjem og et trykkeri drevet med vannkraft fra Wansunt. Trykkeriet ble senere omgjort til produksjon av gummiartikler, så filt og til sist tepper. I 1890 ble bygningen revet. 

I årene 1915 til 1919 under den første verdenskrig ble den lille bosetningen gradvis innlemmet i Crayford, på grunn av stadige utvidelser av Vickers’ våpenfabrikk. Etter krigen begynte byggingen av boligområder mot nord. Disse grenset etterhvert mot boligområder i Erith. I 1933 ble Barnes Cray House, som ble brukt som sykehjem og da var den eneste store bygningen fra tiden før krig som var bevart på stedet, også jevnet med jorden.

## Teater
Teateret Geoffrey Whitworth Theatre ligger i Barnes Cray, og har navn etter forfatteren Geoffrey Whitworth (1883-1951) som var en ledende forkjemper for popularisering av teater og drama. I 1918 var han tilstede av en dramalesning av Vickers-arbeidere i Crayford som inspirerte ham til å opprette British Drama League og var medvirkende i opprettelsen av det britiske nasjonalteater Royal National Theatre. Bygningen som bærer hans navn ble åpnet i 1959 som lokalscenen til British Theatre Group, lokalisert ved Beech Walk. Teateret har deltatt i Royal Shakespeare Companys prosjekt Åpen scene, som har resultert i oppsetninger som Stormen sommeren 2012.

## Transport
Bussrute 428 mellom Erith og Bluewater Shopping Centre er den eneste ruten som betjener Barnes Cray.

## Referanser
Bexley

**Bexley** er et område i distriktet bydelen Bexley i sørøstlige London. Den ligger ved elven Cray, sør for Watling Street, og 21&nbsp;km øst-sørøst for Charing Cross. Den var tidligere et sogn i det tradisjonelle grevskapet Kent. Som en del av forstadsutviklingen i London på 1900-tallet, fikk Bexley økt befolkning, og har vært en del av Stor-London siden 1965. Byen består av to deler, *Old Bexley*, også kjent som Bexley Village, er stedets historiske hjerte og som fortsatt har et landsbypreg, og en nyere del som er et typisk forstadsområde med blant annet bydelsforvaltningens lokaler. Boligområdene strekker seg mot Bexleyheath, og grensen mellom de to områdene er ikke klart definert.

Bexley utviklet seg rundt møller langs elven Cray, hvor det går bro over ved High Street. Dets angelsaksiske navn, Byxlea, er teoretisert til å hatt betydningen en bosetning i rydning i en skog av buksbomtrær, skjønt det er lingvistisk uenighet hvor motargumentet er at det er usannsynlig at det var buksbomtrær i dette terrenget.

Herregården Hall Place ligger ved elven nordøst for Old Bexley. Husets arkitektur er svært spesiell; det har to halvparter i forskjellige arkitektoniske stiler, uten at det er gjort noe forsøk på å forene de to stilene. Huset og eiendommen eies av bydelsforvaltningen, og er det åpent for publikum. Hagen har figurklipte busker som viser tradisjonelle heraldiske figurer. Turveien London LOOP går forbi Hall Place. Danson Park med Danson House er en annen turistattraksjon i Bexley.

Slekten Shaw med noen av de fremste britiske arkitektene på 1800-tallet, særskilt John Shaw den eldre og John Shaw den yngre kom fra Bexley. Førstnevnte er gravlagt ved sognekirken St. Mary's (se bilde).

## Referanser


## Eksterne lenker
* 
* Bexley Council, historiske arkiv
* Bexley , samfunnsnettstedet
Bexley (andre betydninger)

**Bexley** kan vise til:

* Bexley, område i London
* Bexley (distrikt), bydel i London
* Bexley (Ohio), forstad til Columbus
* Bexley (New Zealand), forstad til Christchurch
* Bexley (New South Wales), forstad til Sydney
Wernher von Quistorp

**Wernher Theodor August Friedrich Wilhelm von Quistorp** (født 29. desember 1856 på Gut Crenzow, Greifswald, Pommern, død 23. juli 1908 samme sted) var en prøyssisk godseier, rittmester, jurist og politiker. Han var medlem av Preußisches Herrenhaus, det prøyssiske overhuset.

Han tilhørte en familie fra Rostock som hadde blitt adlet av keiseren i 1782, og var sønn av godseieren August von Quistorp. Hans datter Emmy ble i 1910 gift med godseieren og den senere landbruksministeren Magnus von Braun, og var mor til romfartspionéren Wernher von Braun, som ble oppkalt etter sin morfar.

## Referanser
Judas, Jesu bror

**Judas, Jesu bror** er en av Jesu brødre og søstre som nevnes i Det nye testamente.

## Bibelstedene
Denne Judas nevnes i Markus 6,3 som bror av Jesus, Jakob, Joses/Josef, og Simon, og av et ikke angitt antall søstre: 

:*Er ikke dette tømmermannen, sønn av Maria, bror til Jakob, Joses, Judas og Simon? Og har vi ikke søstrene hans blant oss?* 

Lignende i Matteus 13,55: 

:*Er han ikke tømmermannens sønn? Og heter ikke hans mor Maria, og hans brødre Jakob og Josef og Simon og Judas? Og søstrene hans, bor de ikke her alle sammen?*

## Biologiske fullbrødre eller annen tilknytning til Jesus?
Katolikker, ortodokse, og de protestantiske reformatorer (Martin Luther, Huldrych Zwingli, Jean Calvin) har fra så tidlig man har kildebelegg fra vært av den overbevisning at ordet bror og søster ikke betyr det man i norsk dagligtale primært ville anta: Biologiske barn av felles foreldre. Men derutover har oppfatningene spriket: Søskenbarn? Nevøer/nieser? Andre nære slektninger? 

I modernere protestantisme mener man i hovedsak at det må dreie seg om biologiske søsken, barn av jomfru Maria. Denne forståelsen er også den mest utbredte ved de lutherske teologiske læresteder i Norge.

## Tradisjoner om Judas Herrens bror
*Judas Herrens bror er noen ganger blitt identifisert med apostelen Judas Taddeus. 
*En lokal tradisjon i det østlige Syria identifiserer Judas med apostelen Thomas.
*Judas' brev er også blitt  tillagt ham. 

## Eksterne lenker
Marias vedvarende jomfruelighet (katolsk.no) Avisdebatt i Vårt Land 1996 om Maria vedvarende jomfruelighet, dvs. også om Jesu brødre og søstre. Nettsted besøkt 29. april 2007.
Vy Tåg

**Vy Tåg AB**, tidligere **Svenska Tågkompaniet AB** (mest kjent som **Tågkompaniet** eller **TKAB**), er et svensk transportselskap som kjører tog. Vy Tåg er et heleid datterselskap av Vy.

Foretaket ble stiftet i 1999 av tre tidligere ansatte i Statens Järnvägar og et investorfirma. I 2005 kjøpte NSB 34&nbsp;% av aksjene i Tågkompaniet, og ved slutten av 2006 eide NSB 85&nbsp;% av aksjene. Investeringsselskapet Småföretagsinvest/Fylkinvest eide de resterende 15 % av selskapet.

Vy Tåg driver togtrafikk på strekningene Stockholm-Karlstad-Oslo og Göteborg-Oslo, regional togtrafikk på strekningene Gävle–Sundsvall og Gävle–Ljusdal og regional togtrafikk i Småland, Värmland og Norrland.

## Referanser


## Eksterne lenker
*
Bybanen på Nord-Jæren

**Bybanen på Nord-Jæren** var en regional plan om å bygge en bybane på Nord-Jæren. Målet var å bygge ansvarlig infrastruktur for fremtiden som en del av byutviklingen. Nord-Jæren er Norges mest voksende region, SSBs prognoser tilsier en befolkningsøkning på  mennesker i 2040.

Bybanekonseptet ble i 2010 vedtatt i Rogaland fylkesting. I Rogaland fylke og i regionen var det politisk flertall og enighet om at prosjektet skulle gjennomføres. Første byggetrinn (grunnstrukturen) omfattet Stavanger–Sandnes–Sola. Hvor holdeplasser skulle ligge og traséen mellom disse skulle gå ville bli avklart i kommunedelplaner som var under utarbeidelse. Finansiering av bybanen var ikke avklart, men bompenger og statlige midler måtte legges til grunn. Grunnstrukturen hadde en kostnadsramme på ca. 6,2 milliarder kroner.

Mange politikere ville kun bygge en bussvei.

I fylkestingsvedtak av 11. desember 2012 ble bybanekonseptet nedstemt til fordel for buss som det fremtidige kollektivtransportsystemet på Nord-Jæren. I rådmannsgruppegruppemøte 12. desember 2012 ble det som følge av fylkestingsvedtaket besluttet å avvikle bybaneprosjektet. Politisk styringsgruppe godkjente avviklingsplanene i januar 2013.

## Planer
I de regionale planene lå det per 2011 to byggetrinn:

*Trinn 1 Stavanger til Sandnes sentrum
*Trinn 2 Fra Stavanger og Sandnes sentrum innom Forus til Sola flyplass

Pr. definisjon har en bybane egen trasé, mens en trikk deler traseen med annet trafikk (som f.eks. biler), men man bruker samme infrastruktur på begge deler. Bybanen Stavanger–Sandnes–Sola skulle gå i egen trasé.

## Referanser


## Eksterne lenker
*  (død lenke)
* Fra Sandnes til Stavanger med bybane - Rogaland fylkeskommune
* Råkjører for bybane
* Bybane under rullebanen
Stane Street

:*Se også [[Stane Street (St Albans)]]*
**Stane Street**, noen ganger kalt **Stone Street** (*stane* er en eldre stavemåte for *stone*, og ordet viser til broleggingen), er en romersk vei i England, mellom London og Regnum, senere Chichester. 

Veien viser tydelig hvor stor grad av planlegging som lå bak romerske veier. Den følger i hovedsak en rett linje mellom London Bridge og Chichester. Det er bare mindre avvik fra denne linjen der terregnet krever det, blant annet i skråningene i South Downs og på steder hvor det er mye leire slik at veien kunne rast ut dersom man ikke hadde lagt den over på kalkgrunn.

Traseen går sørvestover fra London Bridge, og følger så nesten nøyaktig traseen til Northern-linjen gjennom Clapham og Tooting til Colliers Wood og Merton. Den krysser så Wandle der Merton priori senere ble grunnlagt, og deretter A24 fra Morden til Ewell. Ved Ewell svinger den lett østover vekk fra den rette linjen og krysser North Downs nær Langley Vale før den når Dorking. Sør for Dorking følger den A29 gjennom Billingshurst og frem til Pulborough. Den går der tilbake til den rette linjen, og passerer en romersk villa ved Bignor før den går inn i South Downs. I det området kan den følges til fots, og er ikke ødelagt av moderne veier.

## Referanser
Kristin Jensen

**Kristin Jensen** (født 25. august 1982) er en norsk musiker og vokalist i skarock-bandet Hopalong Knut og Samvirkelaget. Jensen er opprinnelig fra Frosta i Nord-Trøndelag og bor for tiden i Trondheim. Hun var medlem av Kringkastingsrådet i perioden 2006-2009. Hun har vært daglig leder for Akks Trondheim.

## Se også
* Hopalong Knut
* Hopalong AKA
* Samvirkelaget

## Referanser
Elling Borgersrud

**Elling Borgersrud** (født 1975) er en norsk rapper og politiker. Han er særlig kjent fra den venstreradikale rap-gruppa Gatas Parlament, hvor han sammen med Jester (og tidligere  Don Martin og broren Aslak Borgersrud) siden 1990-årene har laget samfunnskritisk hiphop og rap. Han har også deltatt i gruppen Samvirkelaget. Han er sønn av Leikny Øgrim og Lars Borgersrud,  og han er barnebarn av Otto Øgrim.

Gatas Parlament ble startet i 1993 og utga året etter den første norskspråklige raputgivelsen noensinne, *Autobahn til Union*. Gruppa gjorde mange konserter i åra som fulgte, men debutalbumet *Holdning over Underholdning* kom ikke ut før i 2001.

Borgersrud var i flere år aktiv i Rød Ungdom, blant annet har vært redaktør for bladet *[[Rebell (magasin)|Rebell]]* og sittet i sentralstyret. I 2009 sto han på 21.-plass på Rødts stortingsvalgsliste i Oslo.

Borgersrud har holdt flere rap-kurs, blant annet kurs for jenter, arrangert av Aktivt Kvinnekultursenter (AKKS).

## Referanser


## Eksterne lenker
* 
* 
*  Gatas Parlament
*  Elvis Bling Laden – Elling Borgersruds personlige blogg
Belgiske euromynter

**Belgiske euromynter** er sirkulasjonsmynt av Den europeiske unions valuta euro med nasjonalt motiv for Belgia på revers.

Euro er felles valuta for de fleste medlemslandene i EU, inkludert Belgia. Euromyntene har en felles side som viser myntens verdi og et kart over Europa. Den andre siden er ulik for hvert land.

De belgiske euromyntenes bakside avbilder Belgias monark og dennes monogram. Fra 2002 var det kong Albert II, fra 2014 kong Filip. Jan Alfons Keustermans har formgitt de belgiske euromyntene.

## Referanser


## Eksterne lenker
*
Tåtøy

**Tåtøy**, eller **Tåtei**, er en øy i skjærgården rett sør for Kragerø sentrum i Telemark. Øya ligger i overgangen mellom Kragerøfjorden som kommer inn fra sørøst, og Kilsfjorden fra vest. Tåtøy er et par kvadratkilometer stor og består av delvis skogkledte, delvis bebygde knauser. Høyeste punkt er Høgda på 96 meter. Tåtøy hadde fram til våren 2012 egen grendeskole, Tåtøy skole, med rundt 30 elever. I forbindelse med nedskjæringer i Kragerø kommunes økonomi ble skolen vedtatt nedlagt, og stengte ved skoleslutt våren 2012. Kragerø Fjordbåtselskap kjører rutebåt mellom Tåtøy og Stabbestad, Skåtøy og Kragerø.

## Historikk
Tåtøy var lenge delt mellom to gårddsbruk, Østre og Vestre Tåtøy. Bebyggelsen på Tåtøy startet for alvor på 1860-tallet. På 1950-tallet var det omkring 300 fastboende og på 1970-tallet omkring 250. Øya hadde tidligere to skipsbyggerier. Dagens skolebygning er fra 1894. 

### Navnet Tåtøy
Tåtøy ble i året 1400 skrevet Thotkøy. I 1577 ble navnet endret til Thottøen, men allerede i 1585 ble det endret igjen til Tottønn. 80 år etter ble det gjort nok en endring i dette navnet, nå var det Taadøen.

Navnet Tåtøy har trolig sin opprinnelse fra innsjøen Toke i Drangedal. Elven derifra skal ha hett Totka. Straks den renner i sjøen støter den mot øya Tåtøy, derfor navnet Thotkøy.

### Kjente personer om Tåtøy
Edvard Munch skal en gang ha kalt Kragerø, og øyene i nærheten, for «Perlen blandt kystbyene». 

Erik Werenskiold skal ofte ha oppholdt seg på Tåtøy om somrene. Og han malte ofte motiver fra denne øyen, blant annet det kjente oljemaleriet «Gjetere» fra 1882. Han var blant de tidlige trolltegnerne i Norge, og skal ha ment at det bodde troll ute på øyene i nærheten av Tåtøy.

## Referanser


## Litteratur

* Utarbeidet av en komité, *Sannidal og Skåtøy: Gårds- og slektshistorie for Skåtøy*, Naper, Kragerø, 1950 (Ebok fra bokhylla.no)
* Kragerø skolestyre, *Skole-glimt : trekk fra grunnskolens historie i Sannidal-Kragerø-Skåtøy : 1739–1989 : fra tavle og griffel - til edb og data*, Kragerø 1989, (Ebok fra bokhylla.no)
* Larsen, Sigbjørn, *Mellom holmer og skjær*, Østre Øydistriks Vel, Kragerø 1993, ISBN 82-992934-0-5 (Ebok fra bokhylla.no)

## Eksterne lenker
* Kragerø kommune om Tåtøy
* Zoombart kart og satellittfoto
Bradley McGee

**Bradley «Brad» McGee** (født 24. februar 1976 i Sydney) er en tidligere landeveissyklist. Han startet å konkurrere da han var 10 år gammel.
I 1998 ble han profesjonell syklist på laget Française des Jeux. Han syklet for laget helt frem til 2008 da han gikk over til Team CSC.

Hans karriere startet innen banesykling der han fremdeles konkurrerer i store mesterskap. I Sommer-OL i Athen 2004 vant han sammen med Graeme Brown, Brett Lancaster og Luke Roberts gull i 4000 meter forfølgelsesritt for lag. I samme OL fikk han sølv i 4000 meter forfølgelsesritt individuelt. I Sommer-OL 2000 i Sydney vant han bronse på samme distanse. I Sommer-OL 1996 i Atlanta vant han to bronsemedaljer.

Han la opp etter 2008-sesongen og ble ansatt som sportsdirektør i CSC-Saxo Bank.

## Referanser


## Eksterne lenker
* 
*
Need for Speed: Carbon

***Need for Speed: Carbon*** er et bilspill utviklet av EA Canada og utgitt av Electronic Arts i 2006 til diverse spillkonsoller. Det er det trettende spillet i *[[Need for Speed]]*-serien. Spillet er en direkte oppfølger til Need for Speed Most Wanted. Men her gjelder det å kjøre om natta og i en urban-city. Politisystemet er det samme som i forgjengeren, men det er blitt litt forbedret.

## Handling
Spilleren må delta i ulovlig racing, og kan bruke en rekke virkelige biler (tilgjengelig på tidspunktet for spillets utvikling og publisering) som kan oppgraderes og tilpasses med nye deler. Men spilleren må samtidig forsøke å unngå politiet, som ønsker å hindre racerne fra å konkurrere i ulovlige konkurranser. Spilleren blir også forfulgt av Nathan Cross, en tidligere politimann som deretter begynte som dusørjeger, og som nå ønsker hevn mot spilleren.

Spillet foregår i en fiktiv by kalt Palmont City, og omfatter fire forskjellige bydeler. Spilleren kan fritt vandre rundt inn i samtlige bydeler unntatt i Silverton - som var låst i begynnelsen av spillet, men kan låses opp når spilleren kontrollerer alle den andre bydelene. En annen street-racer, Darius, råder spilleren til å ta over kontrollen over alle de forskjellige territoriene. Men hver enkelt bydel blir kontrollert av ulike fraksjoner ledet av en av de forskjellige racerne som pleide å konkurrere mot hverandre tidligere.

## Eksterne lenker
*
Dziarzjynskaja

**Hara Dziarzjynskaja** (belarusisk: Гара Дзяржынская) er det høyeste punktet i Belarus. Åsen er 345 meter over havet og ligger på de belarusiske høyder vest for Minsk, nær Dziarzjynsk i landsbyen Skirmuntava. Åsen er oppkalt opp etter Feliks Dzerzjinskij, grunnleggeren av NKVD/KGB, som fremdeles hylles som en nasjonalhelt i Belarus. 

## Referanser


## Eksterne lenker
*
Orjol

:*Også en ubåt; [[«Orjol» (ubåt)|«Orjol»]].*

**Orjol** (russisk: Орёл) er en by i Russland og administrativt senter for Orjol oblast. Byen ligger om lag 360&nbsp;km sørvest for Moskva. Innbyggertall: 333&nbsp;310 (folketelling 2002). 

## Historie
Byen ble formelt grunnlagt i 1566, som en festning ved Oka for å forsvare Moskovias sørlige grenser. I 1611 ble den ødelagt under den polsk-russiske krig av polakkene, men så gjenoppbygd. Etterhvert som det russiske rike ble stadig større tapte festningen sin store betydning. 

Orjol, som ligger i det fruktbare svartjordsområdet, ble tterhvert et viktig sentrum for korndyrkingen. På 1800-tallet kom det veier og jernbaner som gjorde Orjol viktig for forsyninger til Moskva av hvete og mel. Industrialiseringen satte inn først i sovjettiden. 
 
Under andre verdenskrig ble byen angrepet av tyske styrker under slaget om Moskva og erobret 3. oktober 1941. Byen ble først befridd den 5.august 1943.

## Eksterne lenker
*
Frederick Chilton

**Frederick Chilton** Ph.D. er en litterær person fra romanene *[[Den røde drage]]* og *[[Nattsvermeren]]* skrevet av Thomas Harris og filmatiseringen av romanene. Han er direktør av «*Chesapeake State Hospital for the Criminally Insane*» og senere «*[[Baltimore]] Hospital for the Criminally Insane*» der han behandlet sin mest berømte pasient Hannibal Lecter. I *[[Manhunter]]* fremstilles han av Benjamin Hendrickson og i ''Nattsvermeren'' og ''Den røde drage'' fremstilles han av Anthony Heald. 

## Biografi
:*Biografien baserer seg på bøkene av Thomas Harris og ikke filmatiseringen av dem.*

Hans rolle i *Den røde drage* er en liten en. Hans personale finner en melding fra Francis Dolarhyde i Lecters toalettpapir, og Chilton tilkaller da Will Graham og FBI. I filmatiseringen av boken er hans rolle utvidet.

I *Nattsvermeren* blir han igjen kontaktet av FBI for å få intervjue Lecter i forbindelse med «Buffalo Bill»-mordene, denne gangen av Clarice Starling. Chilton blir etterhvert sjalu på forholdet mellom Lecter og Starling og plasserer opptaksutstyr i cellen til Lecter for å kunne lytte på deres samtaler. Han får sin sjanse da han hører at Starling, under ordre fra Jack Crawford tilbyr Lecter mye bedre soningsforhold hvis han gir opplysninger som ledere til arrestasjonen av «Buffalo Bill». Han undersøker dette og finner ut at det hele er en bløff, men arrangerer et møte med senator Martin for å ta all æren selv. Lecter aksepterer, men gir falsk informasjon ti Senator Martin og Paul Krendler fra Justisdepartementet, han gir dem et falskt navn på Buffalo Bill, «William Rubin» eller «Billy Rubin». (Bilirubin er et fargestoff som finnes i avføring, som har samme farge som Chiltons hår. I filmversjonen er navnet byttet til «Louis Friend», et anagram for «''iron sulfide''», også kjent som «narregull».) 

Da Lecter senere rømmer fra politiet involverer Chilton seg i jakten. Chilton mottar senere et brev fra Lecter der han forteller at han vil få sin hevn over Chilton, og når han er ferdig vil Chilton få sin mat gjennom en slange. Lecter anbefaler ham også til å tatovere instruksjonene på pannen hans. I filmatiseringen forteller Lecter Starling over telefonen at han skal ha «en gammel venn til middag». Chiltons endelige skjebne er uvisst, men det er sannsynlig at Lecter fikk sin hevn. Chilton opptrer ikke i boken *[[Hannibal (roman)|Hannibal]]*, men det nevnes at han forsvant for ca. syv år siden mens han var på ferie.
Anthony Heald

**Anthony Heald** (født 25. august 1944) er en amerikansk skuespiller, kjent for sine roller i ''Nattsvermeren'' og ''Den røde drage'' som Frederick Chiltong og i *[[Boston Public]]* som rektor Scott Guber. Han har også en tilbakevendende rolle i *[[Boston Legal]]* som dommer Harvey Cooper. Han har også gjort en innsats på Broadway og har ved to anledninger blitt nominert til Tony Award. Heald har også spilt i komedien *[[Hilsen fra Hollywood]]* (1990).

I 1993 spilte han i filmen Pelikanrapporten med Julia Roberts og Denzel Washington i hovedpersonene. I 1994 fikk han en rolle i Klienten, basert på en bok ved samme navn skrevet av John Grisham. Han hadde også opptredener i actionfilmen Proof of Life fra 2000, og i komedien Accepted fra 2006.

## Referanser


## Eksterne lenker
*
Stønnesbotn/Øyfjordområdet

**Stønnesbotn/Øyfjordområdet** er et av de seks delområdene i Lenvik kommune, Troms. Området omfatter bygdene rundt Stønnesbotn, Baltsfjorden og Øyfjorden lengst nord på Senja. Delområdet er det nordligste i kommunen og grenser i sør og øst til Gibostadområdet, i vest til Berg og over fjorden i nord til Delområde Malangskjeften i Tromsø kommune. Areal: 164,8&nbsp;km².

## Innbyggere
Innbyggertall totalt i delområdet de senere år:

## Grunnkretser
Stønnesbotn/Øyfjordområdet består av 5 grunnkretser (innbyggertall 2015):
*Stønnesbotn (58)
*Botnhamn (278)
*Baltsfjord (9)
*Husøy (305)
*Fjordgård (171)
Konsumentverket (Sverige)

**Konsumentverket** er en svensk statlig myndighet opprettet i 1973. Myndigheten overvåker forbrukerspørsmål og har også til oppgave å utferdige forskrifter om hvordan forbrukerrettslige regler om for eksempel angrerett og prismerking skal tillämpas. Generaldirektøren er konsumentombudsmannen. I 2005 ble det besluttet at Konsumentverket skal flyttes fra Stockholm til Karlstad.

## Eksterne lenker
*
The Ills of Modern Man

***The Ills of Modern Man*** er det tredje studioalbummet fra det canadiske deathcore-bandet Despised Icon.

## Sporliste
# «In the Arms of Perdition» – 4:24
# «Furtive Monologue» – 3:22
# «Quarantine» – 4:07
# «The Ills of Modern Man» – 3:50
# «A Fractured Hand» – 4:34
# «Sheltered Reminiscence» – 3:13
# «Nameless» – 3:02
# «Tears of the Blameless» – 4:13
# «Oval Shaped Incisions» – 4:02
# «Fainted Blue Ornaments» – 5:03

## Eksterne lenker
*
Bulma

**Bulma** (ブルマ *Buruma*) er en fiktiv figur i anime- og manga-serien *[[Dragon Ball]]*, og er basert på 玄奘 (Xuánzàng), en av de mest sentrale rollefigurene i det kjente kinesiske verket *[[Reisen mot Vest]]* (西遊記 *Xīyóu-jì*), som *Dragon Ball* opprinnelig var basert på. Hun er første person Son Gokū møter utenom bestefaren sin, Son Gohan. Bulma er en skikkelig byjente med sans for komfort og luksus. Hun er også interessert i pene menn, og setter ut på jakten etter dragekulene for å ønske seg en kjæreste. Hun er en sikkelig kjeftesmelle, men hun kan til tider være snill. Hun får en sønn med Vegeta kalt Trunks. Navnet er et ordspill på ordet ブルマー (burumā), en type shorts for jenter som ofte brukes som treningstøy i Japan.

## Referanser
Friends Fair Trade

**Friends Fair Trade** er en norsk butikk innen segmentet rettferdig handel. Den første butikken i Storgata i Oslo åpnet i 2006. I 2011 åpnet butikk nummer to i Østbanehallen i Oslo. Butikken i Østbanehallen var åpen i kun ca. 6 måneder da leiekontrakten var midlertidig. I oktober 2012 åpnet en avdeling i Mathallen Oslo på Vulkan, Grünerløkka. Butikkene drives av den humanitære næringsdrivende stiftelsen Friends Foundation og overskuddet går til utviklingsprosjekter i sør.

Friends Fair Trade har Nordens største utvalg  av sertifiserte Fairtrade produkter, og de fleste produktene er i tillegg også økologiske, biodynamiske eller resirkulerte. I tillegg til økologiske Fairtrade-klær og dagligvarer finner man her bl.a. gave- og interiørprodukter, leker, musikkinstrumenter, smykker, sko, hygiene- og velværeprodukter, vesker, papirprodukter, bøker, fotballer og andre sportsballer, musikk, m.m. 

Nettbutikken sender over hele landet.

Friends Fair Trade distribuerer en rekke produkter til andre butikker, kiosker, kafeer, puber, restauranter, festivaler, etc. Blant produktene i distribusjonssortimentet er Ubuntu Fairtrade Cola, Divine sjokolade, og produkter fra Tropical Wholefoods, Traidcraft, Sekem, Cafe Direct, Natural Beverages, Planet Pure og Pants to Poverty. 

I tillegg tilbyr Friends Fair Trade rettferdige kaffeavtaleordninger, gavepakker og profileringsprodukter til arbeidsplasser.

## Referanser

## Eksterne lenker
* Butikkens hjemmeside
Beddington

**Beddington** og **Beddington Corner** er et område i distriktet Sutton i London. Beddington er dannet fra en landsby som tidlig på 1900-tallet fortsatt omfattet land som ble omtalt helt som Wallington. Et stort prøveprosjekt for miljøvennlige boliger, BedZED (*Beddington Zero Energy Development*), har tilhold i Beddington. Det er en urban landsby av blandet bruk som er bygget i bygningene til det tidligere kloakkanlegget ved Helios Road i nordlige Hackbridge. Det består av 82 hjem og flere små forretninger og butikker.

Herregården Carew Manor i Beddington Park var opprinnelig et befestet hus fra middelalderen. Det har siden blitt bygget om, og brukes nå til kontorer for lokalforvaltningen og til skole. Sognekirken St Mary's Church er fra 1300-tallet og vernet som kategori II* (som av spesiell betydning eller regional interesse). Kirken har en framstående lokalisering i Beddington Park, umiddelbart sør for hva som nå er Carew Manor School. Den har en orgelskjerm formet av William Morris.

## Referanser